AMATA บวกเฉียด 6% นิวไฮรอบ 11 เดือน ลุ้นไตรมาส 4 ผลงานฟื้นตัวดี โบรกฯแนะซื้อเป้า 20.40 บ.
AMATA บวกเฉียด 6% นิวไฮรอบ 11 เดือน ลุ้นไตรมาส 4 ผลงานฟื้นตัวดี โบรกฯแนะซื้อเป้า 20.40 บ. ล่าสุดอยู่ที่ 18 บาท บวก 1 บาท หรือ 5.88% มูลค่าซื้อขาย 161.75 ล้านบาท
AMATA บวกเฉียด 6% นิวไฮรอบ 11 เดือน ลุ้นไตรมาส 4 ผลงานฟื้นตัวดี โบรกฯแนะซื้อเป้า 20.40 บ. ล่าสุดอยู่ที่ 18 บาท บวก 1 บาท หรือ 5.88% มูลค่าซื้อขาย 161.75 ล้านบาท
17 ธ.ค. 2563

ผู้สื่อข่าวรายงานว่า ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA ล่าสุด ณ เวลา 10.25 น. อยู่ที่ 18 บาท บวก 1 บาท หรือ 5.88% สูงสุดที่ 18 บาท ต่ำสุดที่ 17.30 บาท ด้วยมูลค่าซื้อขาย 161.75 ล้านบาท ทั้งนี้ราคาหุ้น AMATA ปรับตัวขึ้นสูงสุดในรอบ 11 เดือน นับตั้งแต่ราคาหุ้นอยู่ที่ระดับ 18.25 บาท เมื่อวันที่ 21 ม.ค.2563

โดย บล.เอเชีย เวลท์ ระบุในบทวิเคราะห์ แนะนำ “ซื้อ” ปรับไปใช้ราคาเป้าหมายปี 64 ที่ 20.40 บาท คาดว่าผลประกอบการไตรมาส 4/63 ฟื้นตัวขึ้น หนุนจากรายได้จากการโอนที่ดินในนิคมฯ โดยเฉพาะจากนิคมฯ ที่ชลบุรีซึ่งคาดว่าจะมีการโอนราว 30 ไร่ ราคาเฉลี่ยที่ 11 ล้านบาทต่อไร่ (มีราคาเฉลี่ยต่อไร่ และอัตรากำไรขั้นต้นที่สูงกว่านิคมฯ ที่ระยอง) รวมทั้งมีการโอนที่นิคมฯ ในระยอง
นอกจากนี้คาดว่ารายได้จากสาธารณูปโภคจะฟื้นตัว หลังบริษัทส่วนใหญ่เริ่มกลับมาดำเนินการผลิตตามปกติ ประกอบกับรายได้จากค่าเช่าที่คาดว่าจะฟื้นตัวขึ้น หลังบริษัทไม่มีมาตรการลดค่าเช่าให้ผู้เช่า
ขณะที่ปี 2564 คาดว่าสถานการณ์ COVID-19 จะดีขึ้นตามลำดับ ซึ่งได้รับอานิสงส์จากวัคซีน COVID-19 ซึ่งจะทำให้เห็นการฟื้นตัวจากทั้งรายได้จากการโอนที่ดิน และ Recurring Income อย่ามีนัยยะ